b'\n_START_ARTICLE_\nMate Milas\n_START_PARAGRAPH_\nMate Milas (Imotski, 1971.) je hrvatski pisac za mlade. Pi\xc5\xa1e romane i detektivske pri\xc4\x8de. Po zanimanju je u\xc4\x8ditelj hrvatskog jezika.\n_START_SECTION_\n\xc5\xbdivotopis\n_START_PARAGRAPH_\nRodio se je 1971. godine u Imotskome. Osnovnu je \xc5\xa1kolu zavr\xc5\xa1io u Zmijavcima. U Imotskom je zavr\xc5\xa1io srednju \xc5\xa1kolu. U Zagrebu je diplomirao kroatistiku. Radi kao profesor hrvatskoga jezika u osnovnoj \xc5\xa1koli u Zagrebu. Vodi novinarsku grupu u \xc5\xa1koli koja ure\xc4\x91uje \xc5\xa1kolski list Siget._NEWLINE_U knji\xc5\xbeevnosti se oku\xc5\xa1ao, po njegovim rije\xc4\x8dima, jer je u\xc4\x8ditelj hrvatskoga jezika pa time "nije \xc4\x8dudo da poku\xc5\xa1am \xc5\xa1togod pisati u slobodno vrijeme". Knji\xc5\xbeevnost za djecu i mlade izabrao je jer ju puno bolje poznaje, budu\xc4\x87i da radi u osnovnoj \xc5\xa1koli te je po naravi posla svake godine prisiljen \xc4\x8ditati iste knjige iz lektire.'